CELEX: 32008D0233
Language: sk
Date: 2008-03-17 00:00:00
Title: 2008/233/ES: Rozhodnutie Komisie zo  17. marca 2008 v ktorým sa mení a dopĺňa rozhodnutie 2004/558/ES o zavedení smernice Rady 64/432/EHS týkajúcej sa dodatočných záruk v rámci Spoločenstva pri obchodovaní s hovädzími zvieratami vzhľadom na infekčnú bovinnú rinotracheitídu a schválenie programov na jej zničenie, navrhnutých niektorými členskými štátmi [oznámené pod číslom K(2008) 1004] (Text s významom pre EHP)

19.3.2008   
            
            
               SK
            
            
               Úradný vestník Európskej únie
            
            
               L 76/56
            
         
      ROZHODNUTIE KOMISIE
   
   zo 17. marca 2008
   v ktorým sa mení a dopĺňa rozhodnutie 2004/558/ES o zavedení smernice Rady 64/432/EHS týkajúcej sa dodatočných záruk v rámci Spoločenstva pri obchodovaní s hovädzími zvieratami vzhľadom na infekčnú bovinnú rinotracheitídu a schválenie programov na jej zničenie, navrhnutých niektorými členskými štátmi
   [oznámené pod číslom K(2008) 1004]
   (Text s významom pre EHP)
   (2008/233/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2,
   keďže:
   
               (1)
            
            
               V článku 9 smernice 64/432/EHS sa ustanovuje, že členský štát, ktorý má na jednu z nákazlivých chorôb zaradených do zoznamu v prílohe E odseku II k tejto smernici pripravený povinný vnútroštátny kontrolný program, môže tento svoj program predložiť Komisii na schválenie. V tomto článku sa tiež ustanovuje vymedzenie dodatočných záruk, ktoré sa môžu vyžadovať pri obchodovaní vnútri Spoločenstva.
            
         
               (2)
            
            
               V rozhodnutí Komisie 2004/558/ES z 15. júla 2004 o zavedení smernice Rady 64/432/EHS týkajúcej sa dodatočných záruk v rámci Spoločenstva pri obchodovaní s hovädzími zvieratami vzhľadom na infekčnú bovinnú rinotracheitídu a schválenie programov na jej zničenie, navrhnutých niektorými členskými štátmi (2), sa schvaľujú programy na kontrolu a zničenie infekcie bovinným herpesvírusom typu 1 („BHV1“) navrhnuté členskými štátmi, ktoré sú na zozname v prílohe I k uvedenému rozhodnutiu, a to pre oblasti uvedené na zozname v tejto prílohe, na ktoré sa uplatňujú dodatočné záruky proti BHV1 v súlade s článkom 9 smernice 64/432/EHS.
            
         
               (3)
            
            
               Česká republika v súčasnosti predložila program s cieľom eradikovať infekciu bovinným herpesvírusom typu 1 na celom území tohto členského štátu. Tento program spĺňa kritériá stanovené v článku 9 ods. 1 smernice 64/432/EHS. Týmto programom sa takisto ustanovujú pravidlá na vnútroštátne premiestňovanie hovädzieho dobytka, ktoré sú rovnocenné tým, ktoré sa predtým implementovali v určitých členských štátoch alebo oblastiach, ktoré viedli k úspešnej eradikácii tejto choroby.
            
         
               (4)
            
            
               Programy predložené Českou republikou a dodatočné záruky predložené v súlade s článkom 9 smernice 64/432/EHS by sa mali schváliť.
            
         
               (5)
            
            
               Príloha I k rozhodnutiu 2004/558/ES by sa preto mala zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2004/558/ES sa nahrádza znením uvedeným v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 17. marca 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES 121, 29.7.1964, s. 1977/64. Smernica naposledy zmenená a doplnená rozhodnutím Komisie 2007/729/ES (Ú. v. EÚ L 294, 13.11.2007, s. 26).
   
      (2)  Ú. v. EÚ L 249, 23.7.2004, s. 20. Rozhodnutie naposledy zmenené a doplnené rozhodnutím 2007/584/ES (Ú. v. EÚ L 219, 24.8.2007, s. 37).
   
      PRÍLOHA
      
         
            „PRÍLOHA I
            
                        Členské štáty
                     
                     
                        Oblasti členských štátov, na ktoré sa vzťahujú dodatočné záruky pre infekčnú bovinnú rinotracheitídu v súlade s článkom 9 smernice 64/432/EHS
                     
                  
                        Česká republika
                     
                     
                        všetky oblasti
                     
                  
                        Nemecko
                     
                     
                        všetky oblasti okrem Regierungsbezirke Oberpfalz a Oberfranken v spolkovej krajine Bavorsko
                     
                  
                        Taliansko
                     
                     
                        samosprávna oblasť Friuli Venezia Giulia
                        samosprávna provincia Trento“